Grigore Popescu-Muscel

Motto: Viața – șevaletul existenței. Pictura relativului în amalgam de culori. Traseu aspirațional spre absolut. (Cristina Copia)

Recent am avut placerea de a primi un foarte interesant catalog de artă intitulat Douăsprezece peisaje și un portret, Grigore Popescu Muscel. Am fost cucerit de cromatica reproducerilor și a textelor ce aparțin criticilor specializați în domeniul plastic. Cătălin Davidescu, care scrie: Prin intermediul picturii de șevalet, pictorul va ocupa un loc privilegiat în conștiința afectivă a publicului. Magda Buce-Răduț: Creația artistului integrează natura în perfecțiunea și imensitatea lumii, în universalitate. Părintele Dumitru Stăniloaie în anul 2013, despre pictura murală a artistului: Pictura întreagă are un caracter unitar… fețele zugrăvite de el unesc caracterul luminos cu cel ascetic-duhovnicesc.

E o pictură unică prin unirea caracterului bizantin cu vibrația vie și actuală. Îl descopăr și apreciez pe artistul Grigore Popescu Muscel pentru raportul cromatic și compozițional, pentru desenul liber și profund, iar, în extenso, pentru traseul demersului său artistic înscris pe orizontul marilor pictori români ce îngemănează într-un rodnic dialog, tradiția cu modernitatea.

Este un pictor care a îndrăznit mult în arta plastică. A valorificat și a pus în plăcută și sensibilă armonie teme și subiecte diferite, imagini ale lumii născute din surse de inspirație spirituală. Grigore Popescu Muscel acoperă un vast spațiu artistic care reprezintă destinul unei responsabile personalități culturale. Domnia sa reinventează elemente concrete ale realității, parcă, o altă lume creează, cu uluitoare fantezie și naturalețe.

Susțin cu tărie acest adevăr: Grigore Popescu Muscel este un pictor modern, un artist plastic de înaltă virtuozitate ancorat totodată, în profunda esență a spiritului uman. Grigore Popescu Muscel și soția sa Maria Popescu Dragomir, în acord cu rezultatele artistice, sunt membri ai Uniunii Artiștilor Plastici din România, apreciați și recunoscuți drept merituoși artiști plastici.

Pictor Prof. Cojocaru Vergil-Cover

Contents